出疆
作者：林仲虎
朝代：宋

paragraphs: 去時不敢留姓名，一身萬里鴻毛輕。
征鞭不返長淮水，正恐來者愁此行。
吁嗟此行良獨難，出門兒女更辛酸。
平生崛强身是膽，自許虎口能生還。
犬羊異種猶人類，惟有肝膽傾相示。
此語歷歷端不誣，畢竟言之無二意。
從前鷗鷺奮不飛，機心一動成驚疑。
願言嘻嗑噉兒齒，直到齒落兒不知。